HR Službeni list Europske unije L 305/47

UREDBA KOMISIJE (EU) br. 1127/2014

оd 20. listopada 2014.

o izmjeni priloga II. i III. Uredbi (EZ) br. 396/2005 Europskog parlamenta i Vijeća u pogledu maksimalnih razina ostataka za amitrol, dinokap, fipronil, flufenacet, pendimetalin, propizamid i piridat u određenim proizvodima ili na njima

(Tekst značajan za EGP)

EUROPSKA KOMISIJA,

uzimajući u obzir Ugovor o funkcioniranju Europske unije,

uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (1), a posebno njezin članak 14. stavak 1. točku (a), članak 18. stavak 4. i članak 49. stavak 2.,

budući da:

(1) Maksimalne razine ostataka (MRO) za amitrol, flufenacet, pendimetalin, propizamid i piridat utvrđene su u Prilogu II. i dijelu B Priloga III. Uredbi (EZ) br. 396/2005. MRO-ovi za dionkap i fipronil utvrđeni su u dijelu A Priloga III. toj Uredbi.

(2) Europska agencija za sigurnost hrane (dalje u tekstu: „Agencija”) dostavila je za amitrol obrazloženo mišljenje o postojećim MRO-ovima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1. (2). Agencija je zaključila da u pogledu MRO-ova za agrume, bademe, lješnjake, orahe, jezgričavo voće, koštuničavo voće, stolno i vinsko grožđe, ribiz, ogrozd, stolne masline i masline za proizvodnju ulja određene informacije nisu dostupne i da je potrebno da osobe koje upravljaju rizikom izvrše daljnje razmatranje. Budući da nema rizika za potrošače, MRO-ove za te proizvode potrebno je utvrditi u Prilogu II. Uredbi (EZ) br. 396/2005 na postojećoj razini ili na razini koju odredi Agencija. Ti će se MRO-ovi preispitati, a pri preispitivanju uzet će se u obzir informacije koje budu dostupne unutar dvije godine nakon objave ove Uredbe.

(3) Agencija je za dinokap dostavila obrazloženo mišljenje o postojećim MRO-ovima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1. (3). Sva su postojeća odobrenja za sredstva za zaštitu bilja koja sadržavaju aktivnu tvar dinokap ukinuta. Stoga je primjereno MRO-ove utvrditi na posebnoj granici određivanja ili na razini MRO-ova iz Codexa koji su sigurni za potrošače u Uniji. Primjereno je i izmijeniti definiciju ostatka.

(4) Agencija je navela da postojeći MRO-ovi za dinokap u vinskom grožđu i dinjama mogu biti razlog za zabrinutost u vezi sa zaštitom potrošača. MRO-ove za te proizvode potrebno je utvrditi na posebnoj granici određivanja ili na zadanoj razini MRO-a u skladu s člankom 18. stavkom 1. točkom (b) Uredbe (EZ) br. 396/2005.

(5) Agencija je za fipronil dostavila obrazloženo mišljenje o postojećim MRO-ovima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1. (4). Preporučila je da se snize MRO-ovi za cvjetne i glavate kupusnjače, svinjsku, goveđu, ovčju i kozju mast i jetru, svinjske bubrege, jetru peradi i jaja. Za ostale je proizvode preporučila da se povise ili zadrže postojeći MRO-ovi.

(6) U skladu s člankom 53. Uredbe (EZ) br. 1107/2009 Europskog parlamenta i Vijeća (5) Njemačka je 10. veljače 2012. prijavila Komisiji privremeno odobrenje za upotrebu sredstava za zaštitu bilja koja sadržavaju aktivnu tvar fipronil zbog pojave Elateridae species, opasnosti koju se nije moglo učinkovito suzbiti drugim razumnim sredstvima. Njemačka je stoga u skladu s člankom 18. stavkom 4. Uredbe (EZ) br. 396/2005 ostale države članice, Komisiju i Agenciju obavijestila i o svojem zahtjevu za povećanje MRO-ova u masti peradi jer se krumpiri koji sadržavaju ostatke fipronila u skladu s postojećim MRO-ovima u krumpirima mogu upotrebljavati kao hrana za piliće, što dovodi do ostataka koji premašuju postojeće MRO-ove u masti peradi.

(7) Njemačka je Komisiji dostavila odgovarajuću procjenu rizika za potrošače i na toj osnovi predložene privremene MRO-ove.

(8) Agencija je ocijenila dostavljene podatke i izdala obrazloženo mišljenje o sigurnosti predloženih privremenih MRO-ova u skladu s člankom 18. stavkom 4. Uredbe (EZ) br. 396/2005 (6). Zaključila je da nije moguće isključiti mogući dugoročni rizik za zdravlje potrošača.

(9) Budući da je izloženost ostacima iz različitih proizvoda pridonijela mogućem dugoročnom riziku za zdravlje potrošača, na zahtjev nositelja odobrenja povučena su odobrenja za upotrebu na glavatom kupusu i kelju.

(10) Uredba Komisije (EU) br. 212/2013 (7) stupila je na snagu 1. travnja 2013., čime je izmijenjen Prilog I. Uredbi (EZ) br. 396/2005.

(11) Europska komisija zatražila je od Agencije da ponovno izračuna očekivane razine ostataka fipronila u proizvodima životinjskog porijekla i izloženost potrošača koja proizlazi iz tih razina ostataka, vodeći pri tome računa o povlačenju odobrenja za upotrebu na glavatom kupusu i kelju i izmjeni Priloga I. Uredbi (EZ) br. 396/2005. Agencija je dostavila obrazloženo mišljenje o izmjeni MRO-ova nakon povlačenja odobrenja za upotrebu na glavatom kupusu i kelju u skladu s člankom 43. Uredbe (EZ) br. 396/2005 (8). Zaključila je da su predloženi MRO-ovi odgovarajuće potkrijepljeni podacima i da nije utvrđen rizik za potrošače.

(12) Agencija je za flufenacet dostavila obrazloženo mišljenje o postojećim MRO-ovima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1. (9). Preporučila je da se snize MRO-ovi za svinjsku, goveđu, ovčju i kozju jetru te jetru peradi. Za ostale je proizvode preporučila da se povise ili zadrže postojeći MRO-ovi. Agencija je zaključila da u pogledu MRO-ova u jagodama, borovnicama, brusnicama, ribizu i ogrozdu određene informacije nisu dostupne i da je potrebno da osobe koje upravljaju rizikom izvrše daljnje razmatranje. Budući da nema rizika za potrošače, MRO-ove za te proizvode potrebno je utvrditi u Prilogu II. Uredbi (EZ) br. 396/2005 na postojećoj razini ili na razini koju odredi Agencija. Ti će se MRO-ovi preispitati, a pri preispitivanju uzet će se u obzir informacije koje budu dostupne unutar dvije godine nakon objave ove Uredbe.

(13) Agencija je za pendimetalin dostavila obrazloženo mišljenje o postojećim MRO-ovima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1. (10). Preporučila je da se snize MRO-ovi za mrkve, mahunarke (svježe), sjemenke mahunarki (suhe), kikiriki, sjemenke suncokreta, soju, sjemenke pamuka, svinjsko, goveđe, ovčje i kozje meso i mast, meso i mast peradi, mlijeko i ptičja jaja. Uzimajući u obzir dodatne informacije o dobroj poljoprivrednoj praksi koje su dostavile Nizozemska i Njemačka i budući da nema rizika za potrošače, MRO-ove za mrkvu potrebno je utvrditi na postojećoj razini u Prilogu II. Uredbi (EZ) br. 396/2005. Taj će se MRO preispitati, a pri preispitivanju uzet će se u obzir informacije koje budu dostupne unutar dvije godine nakon objave ove Uredbe. Za ostale je proizvode preporučila da se povise ili zadrže postojeći MRO-ovi.

(14) Agencija je zaključila da u pogledu MRO-ova za pendimetalin u jagodama, češnjaku, luku, ljutici, rajčicama, paprici, patlidžanu, tikvenjači s jestivom i nejestivom korom, artičokama, poriluku, svinjskoj, goveđoj, ovčjoj i kozjoj jetri i bubrezima te jetri peradi određene informacije nisu dostupne i da je potrebno da osobe koje upravljaju rizikom izvrše daljnje razmatranje. Budući da nema rizika za potrošače, MRO-ove za te proizvode potrebno je utvrditi u Prilogu II. Uredbi (EZ) br. 396/2005 na postojećoj razini ili na razini koju odredi Agencija. Ti će se MRO-ovi preispitati, a pri preispitivanju uzet će se u obzir informacije koje budu dostupne unutar dvije godine nakon objave ove Uredbe.

(15) Agencija je zaključila da u pogledu MRO-ova za pendimetalin u cikoriji, sjemenu uljane repice, biljnim infuzijama (sušene i cvijeće) i začinima (voće i bobice) nisu dostupne nikakve informacije i da je potrebno da osobe koje upravljaju rizikom obave daljnje razmatranje. MRO-ove za te proizvode potrebno je utvrditi na posebnoj granici određivanja ili na zadanoj razini MRO-a u skladu s člankom 18. stavkom 1. točkom (b) Uredbe (EZ) br. 396/2005.

(16) Agencija je zaključila da u pogledu MRO-ova za pendimetalin u hrenu, pastrnjaku i korijenu peršina nisu dostupne nikakve informacije i da je potrebno da osobe koje upravljaju rizikom izvrše daljnje razmatranje. Uzimajući u obzir dodatne informacije o dobroj poljoprivrednoj praksi koje su dostavile Njemačka, Latvija i Nizozemska i budući da nema rizika za potrošače, MRO-ove za te proizvode potrebno je utvrditi na postojećoj razini u Prilogu II. Uredbi (EZ) br. 396/2005. Ti će se MRO-ovi preispitati, a pri preispitivanju uzet će se u obzir informacije koje budu dostupne unutar dvije godine nakon objave ove Uredbe.

(17) U pogledu pendimetalina u bijelom korijenu, biljnim infuzijama (sušene, korijen), začinima (sjemenje) i kimu Agencija je dostavila daljnje mišljenje u pogledu MRO-ova za te proizvode (11).

(18) Agencija je za propizamid dostavila obrazloženo mišljenje o postojećim MRO-ovima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1. (12). Agencija je predložila da se izmijeni definicija ostatka. Predložila je da se smanji MRO za stolno i vinsko grožđe, jagode, jagodičaste plodove, borovnice, brusnice, ribize, ogrozde, bazgine bobice, bijeli korijen, cikoriju, rabarbaru, sjemenke suncokreta, sjeme uljane repice, soju, šećernu repu (korijen) i korijen cikorije. Za druge je proizvode preporučila da se zadrže postojeći MRO-ovi.

(19) Agencija je zaključila da u pogledu MRO-ova za propizamid u matovilcu, salati, širokolisnoj endiviji, vrtnoj grbici, rikoli (rukoli), lišću i izdancima kupusnjača, začinskom bilju, grahu (sušeni), leći, grašku (sušeni), svinjskom, goveđem, ovčjem i kozjem mesu, masti, jetri i bubrezima i mlijeku preživača određene informacije nisu dostupne i da je potrebno da osobe koje upravljaju rizikom izvrše daljnje razmatranje. Budući da nema rizika za potrošače, MRO-ove za te proizvode potrebno je utvrditi u Prilogu II. Uredbi (EZ) br. 396/2005 na postojećoj razini ili na razini koju odredi Agencija. Ti će se MRO-ovi preispitati, a pri preispitivanju uzet će se u obzir informacije koje budu dostupne unutar dvije godine nakon objave ove Uredbe.

(20) Agencija je zaključila da u pogledu MRO-ova za propizamid u poriluku i hmelju nisu dostupne nikakve informacije i da je potrebno da osobe koje upravljaju rizikom izvrše daljnje razmatranje. MRO-ove za te proizvode potrebno je utvrditi na posebnoj granici određivanja ili na zadanoj razini MRO-a u skladu s člankom 18. stavkom 1. točkom (b) Uredbe (EZ) br. 396/2005.

(21) U pogledu propizamida u biljnim infuzijama (sušene) Agencija je dostavila daljnje mišljenje u pogledu MRO-ova za te proizvode (13).

(22) Agencija je za piridat dostavila obrazloženo mišljenje o postojećim MRO-ovima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1. (14). Agencija je zaključila da u pogledu MRO-ova u bijelom korijenu, češnjaku, luku, ljutiki, mladom luku, kukuruzu šećercu, cvjetnim kupusnjačama, kelju pupčaru, glavatom kupusu, kelju, korabi, luku vlascu, šparogama, poriluku, lupinama, sjemenkama maka, sjemenu repice, kukuruzu, biljnim infuzijama (sušene, cvijeće), biljnim infuzijama (sušene, listovi), biljnim infuzijama (sušene, korijen), začinima (sjemenje), začinima (voće i bobice), svinjskom, goveđem, ovčjem i kozjem mesu, masti, jetri i bubrezima, mesu, masti i jetri peradi, mlijeku preživača i ptičjim jajima određene informacije nisu dostupne i da je potrebno da osobe koje upravljaju rizikom izvrše daljnje razmatranje. Budući da nema rizika za potrošače, MRO-ove za te proizvode potrebno je utvrditi u Prilogu II. Uredbi (EZ) br. 396/2005 na postojećoj razini ili na razini koju odredi Agencija. Ti će se MRO-ovi preispitati, a pri preispitivanju uzet će se u obzir informacije koje budu dostupne unutar dvije godine nakon objave ove Uredbe.

(23) Agencija je zaključila da u pogledu MRO-ova za piridat u artičokama, ječmu, riži i pšenici nisu dostupne nikakve informacije i da je potrebno da osobe koje upravljaju rizikom izvrše daljnje razmatranje. MRO-ove za te proizvode potrebno je utvrditi na posebnoj granici određivanja ili na zadanoj razini MRO-a u skladu s člankom 18. stavkom 1. točkom (b) Uredbe (EZ) br. 396/2005.

(24) U pogledu piridata u listovima celera (listovi kopra) Agencija je dostavila daljnje mišljenje u pogledu MRO-ova za te proizvode (15).

(25) U pogledu proizvoda za koje nisu prijavljena odgovarajuća odobrenja ili uvozna odstupanja na razini Unije te nisu dostupni MRO-ovi iz Codexa Agencija je zaključila da je potrebno da osobe koje upravljaju rizikom izvrše daljnje razmatranje. Uzimajući u obzir trenutačna znanstvena i tehnička saznanja MRO-ove za te proizvode potrebno je utvrditi na posebnoj granici određivanja ili na zadanoj razini MRO-a u skladu s člankom 18. stavkom 1. točkom (b) Uredbe (EZ) br. 396/2005.

(26) Na temelju obrazloženih mišljenja Agencije i uzimajući u obzir čimbenike relevantne za pitanje koje se razmatra potrebne izmjene MRO-ova ispunjavaju zahtjeve iz članka 14. stavka 2. i članka 18. stavka 4. Uredbe (EZ) br. 396/2005.

(27) Putem Svjetske trgovinske organizacije zatraženo je mišljenje trgovačkih partnera Unije o novim MRO-ovima te su njihove napomene uzete u obzir.

(28) Uredbu (EZ) br. 396/2005 potrebno je stoga na odgovarajući način izmijeniti.

(29) Kako bi se omogućilo uobičajeno stavljanje na tržište, prerada i potrošnja proizvoda, ovom je Uredbom potrebno utvrditi prijelazne odredbe za proizvode koji su zakonito proizvedeni prije izmjene MRO-ova i za koje postoje informacije kojima se pokazuje da je zadržana visoka razina zaštite potrošača.

(30) Potrebno je državama članicama, trećim zemljama i subjektima u poslovanju s hranom ostaviti razuman rok prije početka primjene izmijenjenih MRO-ova kako bi se mogli pripremiti za ispunjavanje novih zahtjeva koji proizlaze iz izmjene MRO-ova.

(31) Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

DONIJELA JE OVU UREDBU:

Članak 1.

Prilozi II. i III. Uredbi (EZ) br. 396/2005 mijenjaju se u skladu s Prilogom ovoj Uredbi.

Članak 2.

U pogledu aktivnih tvari u proizvodima i na njima, kako je utvrđeno u sljedećem popisu, Uredba (EZ) br. 396/2005 kako je glasila prije nego što je izmijenjena ovom Uredbom nastavlja se primjenjivati na proizvode koji su zakonito proizvedeni prije 13. svibnja 2015.:

1. amitrol: svi proizvodi;

2. dinokap: svi proizvodi osim vinskog grožđa i dinja;

3. fipronil, flufenacet, pendimetalin, propizamid i piridate: svi proizvodi.

Članak 3.

Ova Uredba stupa na snagu dvadesetog dana od dana objave u Službenom listu Europske unije.

Međutim, primjenjuje se od 13. svibnja 2015.

Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 20. listopada 2014. Za Komisiju Predsjednik José Manuel BARROSO

(1) SL L 70, 16.3.2005., str. 1.

(2) Europska agencija za sigurnost hrane; Reasoned opinion on the review of the existing maximum residue levels (MRLs) for amitrol, according to Article 12 of Regulation (EC) No 396/2005 (Obrazloženo mišljenje o pregledu postojećih maksimalnih razina ostataka (MRO) za amitrol u skladu s člankom 12. Uredbe (EZ) br. 396/2005). EFSA Journal 2012; 10(6):2763. [35 str.].

(3) Europska agencija za sigurnost hrane; Review of the existing maximum residue levels (MRLs) for dinocap according to Article 12 of Regulation (EC) No 396/2005 (Pregled postojećih maksimalnih razina ostataka (MRO) za dinokap u skladu s člankom 12. Uredbe (EZ) br. 396/2005). EFSA Journal 2011;9(8):2340. [33 str.].

(4) Europska agencija za sigurnost hrane; Reasoned opinion on the review of the existing maximum residue levels (MRLs) for fipronil, according to Article 12 of Regulation (EC) No 396/2005 (Obrazloženo mišljenje o pregledu postojećih maksimalnih razina ostataka (MRO) za fipronil u skladu s člankom 12. Uredbe (EZ) br. 396/2005). EFSA Journal 2012;10(4):2688. [44 str.].

(5) Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1.).

(6) Europska agencija za sigurnost hrane; Reasoned opinion on the modification of the existing MRL for fipronil in poultry fat (Obrazloženo mišljenje o izmjeni postojećih MRO-ova za fipronil u masti peradi). EFSA Journal 2012;10(5):2707. [32 str.].

(7) Uredba Komisije (EU) br. 212/2013 od 11. ožujka 2013. o zamjeni Priloga I. Uredbi (EZ) br. 396/2005 Europskog parlamenta i Vijeća u vezi s dopunama i izmjenama vezanima uz proizvode iz navedenog Priloga (SL L 68, 12.3.2013., str. 30).

(8) Europska agencija za sigurnost hrane; Reasoned opinion on the modification of maximum residue levels (MRLs) for fipronil following the withdrawal of the authorised uses on kale and head cabbage (Obrazloženo mišljenje o izmjeni postojećih maksimalnih razina ostataka (MRO) za fipronil nakon povlačenja odobrenja za upotrebu na glavatom kupusu i kelju). EFSA Journal 2014;12(1):3543. [37 str.].

(9) Europska agencija za sigurnost hrane; Reasoned opinion on the review of the existing maximum residue levels (MRLs) for flufenacet, according to Article 12 of Regulation (EC) No 396/2005 (Obrazloženo mišljenje o pregledu postojećih maksimalnih razina ostataka (MRO) za flufenacet u skladu s člankom 12. Uredbe (EZ) br. 396/2005). EFSA Journal 2012;10(4):2689. [52 str.].

(10) Europska agencija za sigurnost hrane; Reasoned opinion on the review of the existing maximum residue levels (MRLs) for pendimetalin, according to Article 12 of Regulation (EC) No 396/2005 (Obrazloženo mišljenje o pregledu postojećih maksimalnih razina ostataka (MRO) za pendimetalin u skladu s člankom 12. Uredbe (EZ) br. 396/2005). EFSA Journal 2012;10(4):2683. [57 str.].

(11) Europska agencija za sigurnost hrane; Reasoned opinion on the modification of the existing MRLs for pendimethalin in various crops (Obrazloženo mišljenje o izmjeni postojećih MRO-ova za pendimetalin u raznim kulturama). EFSA Journal 2013;11(5):3217. [27 str.].

(12) Europska agencija za sigurnost hrane; Reasoned opinion on the review of the existing maximum residue levels (MRLs) for propyzamide, according to Article 12 of Regulation (EC) No 396/2005 (Obrazloženo mišljenje o pregledu postojećih maksimalnih razina ostataka (MRO) za propizamid u skladu s člankom 12. Uredbe (EZ) br. 396/2005). EFSA Journal 2012;10(4):2690. [54 str.].

(13) Europska agencija za sigurnost hrane; Reasoned opinion on the modification of the existing MRLs for propyzamide in leaves, flowers and roots of herbal infusions (Obrazloženo mišljenje o izmjeni postojećih MRO-ova za propizamid u listovima, cvjetovima i korijenju biljnih infuzija). EFSA Journal 2013;11(9):3378. [28 str.].

(14) Europska agencija za sigurnost hrane; Reasoned opinion on the review of the existing maximum residue levels (MRLs) for pyridate, according to Article 12 of Regulation (EC) No 396/2005 (Obrazloženo mišljenje o pregledu postojećih maksimalnih razina ostataka (MRO) za piridat u skladu s člankom 12. Uredbe (EZ) br. 396/2005). EFSA Journal 2012;10(4):2687. [47 str.].

(15) Europska agencija za sigurnost hrane; Reasoned opinion on the modification of the existing MRL for pyridate in celery leaves (dill leaves) (Obrazloženo mišljenje o izmjeni postojećih MRO-ova za piridat u listovima celera (listovi kopra)). EFSA Journal 2012;10(9):2892. [25 str.].